ปทุมธานี ถึงคิวรับวัคซีนโควิด! ผู้ว่าฯ-กลุ่มแพทย์ ประเดิมเข็มแรก
"อนุทิน" นำวัคซีนโควิดล็อตแรก มอบจังหวัดปทุมธานี ผู้ว่าฯ-กลุ่มแพทย์ ประเดิมฉีดเข็มแรก 
"อนุทิน" นำวัคซีนโควิดล็อตแรก มอบจังหวัดปทุมธานี ผู้ว่าฯ-กลุ่มแพทย์ ประเดิมฉีดเข็มแรก
1 มี.ค. 2564

นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข (รมว.สธ.) เปิดเผยผ่านเฟซบุ๊กว่า วันนี้ (1 มี.ค.64)  ได้นำวัคซีนโควิดมามอบให้จังหวัดปทุมธานี ซึ่งเป็นพื้นที่ระบาดและมีความเสี่ยงอีกพื้นที่หนึ่ง เนื่องจากมีตลาดค้าส่ง ค้าปลีกขนาดใหญ่หลายตลาด และยังตรวจเชิงรุกพบผู้ติดเชื้อต่อเนื่อง
โดยการฉีดวัคซีนล็อตแรกนี้ จะเป็นการฉีดให้กับบุคลากรทางการแพทย์เป็นลำดับแรก เพราะทำงานใกล้ชิดผู้ป่วย และอยู่ในพื้นที่เสี่ยงมากที่สุด
ทั้งนี้ หลังจากวัคซีนล็อตที่สอง และล็อตที่สามเข้ามา จะมีการกระจายไปฉีดให้ประชาชนเพิ่มมากขึ้น ในจังหวัดต่างๆ ตามแผนที่คณะแพทย์ ได้จัดทำไว้
“วันนี้ ท่านชัยวัฒน์ ชื่นโกสุม ผู้ว่าราชการจังหวัดปทุมธานี เป็นผู้รับวัคซีนเข็มแรกของจังหวัดปทุมธานี  ขอขอบคุณบุคลากรทางการแพทย์ และ เจ้าหน้าที่สาธารณสุข ทุกคน รวมถึงอสม. ที่ช่วยกันทำงานเพื่อความปลอดภัยของคนไทยทุกคน”
